גם לשקט יש קול
מכל הניגונים - עשי לך זר פורח.; מכל ההימנונים - תיפרי לך בגד - חג.; אצלנו המיזמור - נבוך הוא, כאורח,; אצלנו המילים - צופות בך ממרחק.; לכן למרחבך היינו קיצרי רוח,; לכן במחמאות היינו כה דלים.; אצלנו אוהבים בצווארון פתוח,; אצלנו מודדים גבולות בסנדלים...; ורק בחרוזים של שבח ותיפארת; לנצח לא ניתלה לך זמר על צוואר.; אחרת לא תבין, אך את אינך אחרת; ולך אפשר לומר הכל - מבלי לומר דבר...; תביני: בין שבילי הבר והאספסת; היינו לך שותקים הרבה דברים כבושים.; אצלנו העברית פשוטה היא ומחוספסת; ממש כמו האספלט לאורך הכבישים...; אך את היית יודעה, ואת היית סולחת,; ואת היית שותקה כאבנים מקיר.; את זאת שאוהבים - אוהב הלב בלחש,; לזאת שאוהבים - אין צורך להזכיר...; לכן בחרוזים של שבח ותיפארת; לנצח לא ניתלה לך זמר על צוואר.; אחרת לא תבין, אך את אינך אחרת; ולך אפשר לומר הכל - מבלי לומר דבר...; 